ΓΡΑΠΤΗ ΕΡΩΤΗΣΗ E-2525/00

υποβολή: Adriana Poli Bortone (UEN) προς την Επιτροπή

(2 Αυγούστου 2000)

Θέμα: Διάδρομος 8?

Θα μπορούσε άραγε η Επιτροπή να αναφέρει σε ποιο σημείο βρίσκεται η εκπόνηση του προγράμματος για τηνλοποίηση του Διαδρόμου 8;

Ποιες παρεμβάσεις έχουν ήδη πραγματοποιηθεί;

Ποιοι δημοσιονομικοί πόροι είναι διαθέσιμοι;

Ποια ενδεχόμενα εμπόδια εξακολουθούν ναφίστανται;

Ποιος είναι ο ρόλος που διαδραματίζει η Περιφέρεια της Puglia;

Aπάντηση της κας de Palacio εξ ονόματος της Επιτροπής

(21 Σεπτεμβρίου 2000)

Η Επιτροπή στηρίζει σθεναρά την ανάπτυξη όλων των πανευρωπαϊκών διαδρόμων μεταφορών μέσω διαπραγματεύσεων με τους εταίρους και αναλαμβάνει όλες τις απαραίτητες πρωτοβουλίες πολιτικής, τεχνικής και οικονομικής φύσεως, προκειμένου να προωθήσει ένα πιο ευνοϊκό πλαίσιο για τις μεταφορικές δραστηριότητες σε ευρωπαϊκή κλίμακα.

Εν προκειμένω, η Επιτροπή συμμετείχε ενεργά κατά τους τελευταίους μήνες, σε συνεργασία με την ιταλική προεδρία του διαδρόμου αριθ. VIII Ιταλικό Υπουργείο Μεταφορών και Ναυσιπλοΐας στις δράσεις για την ολοκλήρωση του μνημονίου συμφωνίας (memorandum of understanding) του εν λόγω διαδρόμου. Οι εν λόγω δράσεις είχαν κυρίως στόχο να βοηθήσουν τις χώρες που συμμετέχουν πρόκειται για την Αλβανία, την πρώην Γιουγκοσλαβική Δημοκρατία της Μακεδονίας (FYROM), τη Βουλγαρία, την Ελλάδα, την Ιταλία και την Τουρκία στην επίτευξη τελικού συμβιβασμού επί του κειμένου του μνημονίου.

Στις αρχές Ιουλίου στη Ρώμη, επετεύχθη συμφωνία μεταξύ των μερών επί του συνόλου σχεδόν του κειμένου. Υπό την επιφύλαξη μεταστροφών της τελευταίας στιγμής, ηπογραφή του μνημονίου από τιςπουργικές αρχές των συμμετεχόντων χωρών και την Επιτροπή προβλέπεται συνεπώς για τις αμέσως προσεχείς εβδομάδες.

Η χάραξη του διατροπικού διαδρόμου αριθ. VIII, όπως αυτή περιγράφεται στο σχέδιο του μνημονίου, προβλέπει μια κύρια γραμμή η οποία συνδέει το Μπάρι / Μπρίντιζι Durres / Vlore Τίρανα Cafasan Σκόπια Σόφια Πλόβντιβ Μπουργκάς / Βάρνα. Επιπλέον, ο διάδρομος περιλαμβάνει επίσης την οδική σύνδεση Ορμενίου Slivengrad Μπουργκάς, καθώς και Byala / Gorna Oriahovica Pleven Σόφια αφενός και Cafasan Kapshtice / Κρυσταλλοπηγή αφετέρου.

Μετά τηνπογραφή του μνημονίου προβλέπεται μια εναρκτήρια φάση, η οποία συνίσταται κυρίως στην πραγματοποίηση της τεχνικής μελέτης. Η εν λόγω μελέτη θα περιγράφει την κατάσταση τηςποδομής του διαδρόμου και θα αξιολογεί τις ανάγκες που έχουν προτεραιότητα.

Έως τώρα για την ανάπτυξη του διαδρόμου αριθ. VIII έχει δοθεί σημαντική οικονομική ενίσχυση από την Κοινότητα για τα τμήματα που βρίσκονται στην επικράτεια των δικαιούχων χωρών μέσω των αντίστοιχων προγραμμάτων PHARE, Obnova και, πιο πρόσφατα, ISPA καθώς και εκ μέρους διεθνών χρηματοπιστωτικών οργανισμών και των διμερών χορηγών.

Επιπλέον, η σημασία του διαδρόμου αριθ. VIIIπογραμμίστηκε με έμφαση στο πλαίσιο του συμφώνου σταθερότητας για την Νοτιοανατολική Ευρώπη, το οποίο θεσπίστηκε τον Ιούνιο του 1999 και στο οποίο η Επιτροπή συμμετέχει ενεργά. Ειδικότερα, με την ευκαιρία της διάσκεψης των χορηγών του εν λόγω συμφώνου που πραγματοποιήθηκε στα τέλη Μαρτίου 2000 στις Βρυξέλλες, πολλά έργα κατά μήκος του διαδρόμου αριθ. VIII χαρακτηρίστηκαν έργα προτεραιότητας για ανάληψη άμεσης δράσης. Κατά συνέπεια, τα εν λόγω έργα θα πρέπει να περάσουν στο στάδιο της ουσιαστικήςλοποίησης εντός ορισμένων μηνών.

Η περιφέρεια Puglia (όπως και οι άλλες τοπικές αρχές που ενδιαφέρονται για την ανάπτυξη του διαδρόμου αριθ. VIII) μπορεί να συμμετάσχει στην ανάπτυξη του εν λόγω διαδρόμου, μέσω της εκπροσώπησης της ιταλικής κυβέρνησης στο μνημόνιο συμφωνίας.